《陆敬承有台曰来爽暇日登之漫赋 其四》
明代·余继登

登君来爽台，西望西山岑。飞泉流阴壑，初日照阳林。

岩栖者谁子，容与山之浔。蝉蜕遗世累，放志独高吟。

我欲往从之，云溪阻且深。不如饮君酒，洗盏更复斟。

古人有遗言，金门堪陆沉。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。